Það er auðvitað erfitt að spá fyrir um verðlagningu í framtíðinni en þau sem spá fyrir um verðbólguna hér á landi virðast sammála um að hún verði áfram ansi há en taki svo að hjaðna hægt og rólega. Þannig hefur Greining Íslandsbanka spáð því að 12 mánaða verðbólgan (hækkun verðlags yfir 12 mánaða tímabil) hafi náð toppi í júlí 2022 í 9,9% en verði komin niður í ríflega 4% fyrir árslok 2024. Þó það sé í rétta átt er það enn of mikil verðbólga því Seðlabankinn vill hafa hana sem næst 2,5%. Margt getur þó breytt þessari þróun, svo sem gengi krónunnar, olíuverð, fasteignaverð, niðurstaða kjarasamninga, þróun innrásar Rússa í Úkraínu og svo framvegis.